ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση του εσωτερικού κανονισμού λειτουργίας
της Ε´ Χειρουργικής Κλινικής του Τομέα Χειρουργικής του Τμήματος Ιατρικής της Σχολής Επιστη-
μών Υγείας του Αριστοτελείου Πανεπιστημίου
Θεσσαλονίκης.
Μετονομασία της Νεφρολογικής Κλινικής σε Α’
Νε φρολογική Κλινική του Τομέα Παθολογίας του
Τμή ματος Ιατρικής της Σχολής Επιστημών Υγείας
του Αριστοτελείου Πανεπιστημίου Θεσσαλονίκης
και έγκριση του εσωτερικού κανονισμού λειτουργίας της.
ΑΠΟΦΑΣΕΙΣ
Αριθμ. 41694
(1)
Έγκριση του εσωτερικού κανονισμού λειτουργίας της Ε´ Χειρουργικής Κλινικής του Τομέα Χει-
ρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τα άρθρα 46-62 του ν. 4957/2022 (Α’ 141) και ιδίως
το άρθρο 56 αυτού.
2. Την υπό στοιχεία 119929/Ζ1/30-9-2022 εγκύκλιο του
Υπουργείου Παιδείας και Θρησκευμάτων.
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α’ 111).
4. Τις διατάξεις των άρθρων 75-78 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Τις διατάξεις του άρθρου 192 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α’ 136).
6. Την υπό στοιχεία Α3β/οικ./4407/5-3-1986 κοινή
υπουργική απόφαση «Εγκατάσταση και λειτουργία
Πανεπιστημιακών Κλινικών, Εργαστηρίων και ειδικών
μονάδων του Τμήματος Ιατρικής της Σχολής Επιστημών
Υγείας του Πανεπιστημίου Θεσσαλονίκης» (Β’ 142) η
οποία κυρώθηκε με το άρθρο 61 του ν. 1759/1988 (Α’ 50).
7. Την υπ’ αρ. 30981/28-8-2020 πράξη του Πρύτανη του
Α.Π.Θ. «Τοποθέτηση Διευθυντή Ε´ Χειρουργικής Κλινικής
του Τομέα Χειρουργικής του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης» (Υ.Ο.Δ.Δ. 723).
8. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β’ 2786, διόρθωση σφάλματος Β’ 2984
και Β’ 3834).
9. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
9.1. Την ανασυγκρότηση της Επιτροπής για την ίδρυση
και λειτουργία Εργαστηρίων, Μουσείων και Κλινικών στο
Α.Π.Θ. (συνεδρίαση με αριθμό 3087/1-12-2021) και
9.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Α.Π.Θ. (υπ’ αρ. 2913/
23-7-2015 συνεδρίαση).
10. Τη σύμφωνη γνώμη της Γενικής Συνέλευσης του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (υπ’ αρ. 447/9-5-2022 συνεδρίαση).
11. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης (υπ’ αρ. 33/
31-5-2022 συνεδρίαση).
12. Τη θετική εισήγηση της Επιτροπής Ίδρυσης και
Λειτουργίας Εργαστηρίων, Μουσείων και Κλινικών
του Α.Π.Θ. (υπ’ αρ. 27/29-11-2022 συνεδρίαση) για την
έγκριση του εσωτερικού κανονισμού λειτουργίας της
Ε´ Χειρουργικής Κλινικής του Τομέα Χειρουργικής του
Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης.
13. Τη θετική εισήγηση του Πρύτανη του Αριστοτελείου Πανεπιστημίου Θεσσαλονίκης για την έγκριση του
εσωτερικού κανονισμού λειτουργίας της Ε´ Χειρουργικής
Κλινικής του Τομέα Χειρουργικής του Τμήματος Ιατρικής
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 483
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
της Σχολής Επιστημών Υγείας του Αριστοτελείου Πανεπιστημίου Θεσσαλονίκης.
14. Το υπ’ αρ. 77160/14-6-2022 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Ε´ Χειρουργικής Κλινικής δεν προκαλείται δαπάνη σε βάρος του Τακτικού Προϋπολογισμού
ή του Προγράμματος Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζει:
Την έγκριση του εσωτερικού κανονισμού λειτουργίας
της Ε´ Χειρουργικής Κλινικής (5th Surgical Clinik) του
Τομέα Χειρουργικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης, ως ακολούθως:
Άρθρο 1
Ίδρυση-Γνωστικό Αντικείμενο
Η Ε’ Χειρουργική Κλινική ιδρύθηκε στο Τμήμα Ιατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης [υπό στοιχεία Α33/οικ./4407/
5-3-1986 κοινή υπουργική απόφαση (Β’ 142)] και εξυπηρετεί διδακτικές, ερευνητικές και νοσηλευτικές ανάγκες
στα γνωστικά αντικείμενα της Γενικής Χειρουργικής και
της Αγγειοχειρουργικής και συγκροτείται από τις ακόλουθες μονάδες:
- Γενική Χειρουργική:
- Χειρουργική Ανωτέρου Πεπτικού
- Χειρουργική Κατωτέρου Πεπτικού
- Χειρουργική Ήπατος- Χοληφόρων - Παγκρέατος
- Χειρουργική Μαστού
- Χειρουργική Κηλών
- Χειρουργική Ογκολογία
- Χειρουργική Τραύματος
- Χειρουργική των Λοιμώξεων
- Ενδοκρινική Χειρουργική
- Αγγειοχειρουργική - Ενδαγγειακή Χειρουργική
- Εργαστήριο εκπαίδευσης σε χειρουργικές και αγγειοχειρουργικές δεξιότητες.
Άρθρο 2
Εσωτερικός Κανονισμός
Ο Εσωτερικός Κανονισμός Λειτουργίας της Κλινικής
καθορίζεται με τα επόμενα άρθρα.
Η Ε’ Χειρουργική Κλινική έχει ως σκοπό:
Άρθρο 3
Σκοπός-Τομείς
α) Την κάλυψη των διδακτικών και ερευνητικών
αναγκών του Τμήματος Ιατρικής καθώς και των άλλων
Σχολών και Τμημάτων του Α.Π.Θ. σε προπτυχιακό και
μεταπτυχιακό επίπεδο, σε θέματα που εμπίπτουν στα
αντικείμενα δραστηριότητας της Κλινικής, όπως αυτά
προσδιορίζονται στο άρθρο 1 της παρούσας απόφασης.
β) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η Κλινική.
γ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη του γνωστικού
αντικειμένου της γενικής χειρουργικής και της αγγειοχειρουργικής και την αναζήτηση νέων τεχνικών και θερα-
πευτικών μεθόδων.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα της Κλινικής.
η) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και λοιπού προσωπικού της Κλινικής, των υπολοίπων κλινικών του
νοσοκομείου αλλά και άλλων νοσηλευτικών ιδρυμάτων.
θ) Την εκπόνηση και εκτύπωση εντύπων, μονογραφιών
και βιβλίων σε θέματα που άπτονται του αντικειμένου
της γενικής χειρουργικής και της αγγειοχειρουργικής.
Το έργο της Κλινικής διακρίνεται σε εκπαιδευτικό,
ερευνητικό και κλινικό.
Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής του Α.Π.Θ. Η εκπαίδευσή τους επιτελείται από το
διδακτικό και ερευνητικό προσωπικό, είναι θεωρητική
και πρακτική, σύμφωνα με το πρόγραμμα σπουδών.
β) Την εκπαίδευση ειδικευόμενων ιατρών για την απόκτηση της ειδικότητας της Γενικής Χειρουργικής (χορή-
γηση πλήρους ειδικότητας) και της Αγγειοχειρουργικής
(χορήγηση πλήρους ειδικότητα) ή την εξειδίκευση σε
αυτή. Διακρίνεται σε πρακτική και θεωρητική. Η πρακτική αποσκοπεί στην απόκτηση κλινικής εμπειρίας στη δι-
αγνωστική και θεραπευτική αντιμετώπιση των ασθενών
που εμπίπτουν στο αντικείμενο της γενικής χειρουργικής
και της αγγειοχειρουργικής. Η θεωρητική εκπαίδευση
περιλαμβάνει κλινικά και θεωρητικά μαθήματα, διαλέξεις από τα μέλη Δ.Ε.Π. και προσκεκλημένους ομιλητές,
συζητήσεις ενδιαφερουσών περιπτώσεων, συζητήσεις,
βιβλιογραφική ενημέρωση, διδακτικές επισκέψεις από
τον Διευθυντή της κλινικής και τα μέλη Δ.Ε.Π. και εκπαιδευτικά συνέδρια, στρογγυλές τράπεζες και σεμινάρια.
γ) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής.
δ) Την εκπαίδευση ειδικευομένων ιατρών άλλων ειδικοτήτων στο αντικείμενο της Γενικής Χειρουργικής και
της Αγγειοχειρουργικής στα πλαίσια της συνεχιζόμενης
ιατρικής εκπαίδευσης.
ε) Την εκπαίδευση ειδικών Ιατρών της Γενικής Χειρουργικής και της Αγγειοχειρουργικής και άλλων ειδικοτήτων,
στα ειδικά αντικείμενα όπως περιγράφονται στο άρθρο 1.
στ) Την εκπαίδευση του νοσηλευτικού προσωπικού
του Νοσοκομείου και άλλων Νοσοκομείων και των φοιτητών νοσηλευτικών τμημάτων A.E.I., σε συνεργασία με
το νοσηλευτικό προσωπικό της κλινικής και τις αντίστοιχες νοσηλευτικές σχολές.
Το Ερευνητικό Έργο περιλαμβάνει την εκτέλεση και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
δημοσίευση κλινικών και πειραματικών μελετών από τα
μέλη Δ.Ε.Π. της οικείας κλινικής αυτοτελώς ή σε συνεργασία με άλλα μέλη Δ.Ε.Π. ή ερευνητές καθώς και πρω-
τότυπων Διδακτορικών Διατριβών. Αποτελεί πρωταρχικό
μέλημα της κλινικής, γίνεται με την επίβλεψη του διευθυντή και με σκοπό την αποτελεσματικότερη αντιμετώπιση
των διάφορων νόσων της Γενικής Χειρουργικής και της
Αγγειοχειρουργικής και των γνωστικών αντικειμένων
τους και με τελικό στόχο τη βελτίωση της παρεχόμενης
περίθαλψης στους ασθενείς.
Το Κλινικό Έργο περιλαμβάνει την κλινική διάγνωση,
την παρακλινική διερεύνηση, τη θεραπευτική αντιμετώπιση και τη συνολική φροντίδα των ασθενών που
νοσηλεύονται στην οικεία κλινική και στις μονάδες της
ή παρακολουθούνται στο εξωτερικό ιατρείο. Τα μέλη
Δ.Ε.Π. και οι λοιποί ιατροί της κλινικής, συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας, ή παραγγελία για ερ-
γαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο Διευθυντής, συζητούνται
διαγνωστικά και θεραπευτικά προβλήματα ενδιαφερουσών περιπτώσεων.
Άρθρο 4
Προσωπικό
Η Ε’ Χειρουργική Κλινική στελεχώνεται με απόφαση
του Τμήματος από:
1. Καθηγήτριες/καθηγητές και λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 της παρούσης, σύμφωνα με την
κείμενη νομοθεσία.
2. Μέλη Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.), μέλη Ειδικού Εκπαιδευτικού Προσωπικού
(Ε.Ε.Π.), που το γνωστικό τους αντικείμενο συμπίπτει με
τα γνωστικά αντικείμενα της Κλινικής, σύμφωνα με την
κείμενη νομοθεσία.
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα Α.Ε.Ι.
ή ερευνητικά κέντρα και συνεργάζονται κατά περίπτωση
με τη Κλινική.
5. Εντεταλμένους διδασκαλίας οι οποίοι μπορούν να
κάνουν κλινικό, διδακτικό και ερευνητικό έργο, σύμφωνα
με την κείμενη νομοθεσία.
6. Μεταδιδακτορικούς ερευνητές, ακαδημαϊκούς υποτρόφους, διδάκτορες, υποψήφιους διδάκτορες, επιστη-
μονικούς συνεργάτες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών της Κλινικής σύμφωνα με τη κείμενη νομοθεσία.
7. Ιατρούς του ΕΣΥ, και επικουρικοί χειρουργοί σύμφωνα με τις κείμενες διατάξεις.
8. Κλινικούς, ερευνητικούς και ακαδημαϊκούς βοηθοί.
9. Νοσηλευτικό προσωπικό σύμφωνα με την κείμενη
νομοθεσία.
Τέλος, προκειμένου να καλυφθούν πρόσθετες ανάγκες, η Κλινική μπορεί να προβαίνει σε πλήρη ή μερική
απασχόληση πρόσθετου ερευνητικού, επιστημονικού,
διοικητικού, τεχνικού και λοιπό προσωπικό με σύμβαση
έργου ή εργασίας ορισμένου χρόνου, σύμφωνα με τις
κείμενες διατάξεις.
Άρθρο 5
Διοίκηση-Αρμοδιότητες Διευθυντή
Ο Διευθυντής της Κλινικής εκλέγεται με τριετή θητεία
από τα μέλη της Κλινικής αν είναι αυτοδύναμη ή την ακαδημαϊκή μονάδα στην οποία ανήκει η κλινική, σύμφωνα
με την κείμενη νομοθεσία. Το γνωστικό αντικείμενο του
Διευθυντή συμπίπτει με το γνωστικό αντικείμενο της
Κλινικής. Ο Διευθυντής ανήκει στις βαθμίδες του καθηγητή πρώτης βαθμίδας και του αναπληρωτή καθηγητή,
σύμφωνα με τη κείμενη νομοθεσία. Ο Διευθυντής αναπληρώνεται σε περίπτωση απουσίας ή κωλύματος από
το αρχαιότερο μέλος Δ.Ε.Π., στη βαθμίδα του καθηγητή,
ή του αναπληρωτή καθηγητή. Σε περίπτωση απώλειας
του Διευθυντή και εφόσον στην Κλινική δεν υπηρετούν
μέλη Δ.Ε.Π. στη βαθμίδα του καθηγητή ή αναπληρωτή
καθηγητή η Σύγκλητος δύναται να ορίσει ως διευθυντή
κατ’ εξαίρεση Επίκουρο Καθηγητή που υπηρετεί στην
πανεπιστημιακή Κλινική, έως τον διορισμό μέλους Δ.Ε.Π.
στη βαθμίδα του καθηγητή ή αναπληρωτή καθηγητή,
σύμφωνα με τη κείμενη νομοθεσία. Είναι δυνατή η
εκλογή του ίδιου προσώπου ως Διευθυντή για περισσότερες από μία θητείες. Η κατοχή θέσης Διευθυντή της
πανεπιστημιακής κλινικής δεν είναι ασυμβίβαστη με την
κατοχή άλλου αξιώματος μονομελούς οργάνου διοίκησης του Αριστοτελείου Πανεπιστημίου Θεσσαλονίκης
ή τη συμμετοχή ως μέλους σε συλλογικά όργανα του
Πανεπιστημίου.
Ο Διευθυντής της Κλινικής ασκεί αρμοδιότητες όπως:
- ο συντονισμός του διδακτικού (προπτυχιακού - μεταπτυχιακού) και ερευνητικού έργου της Κλινικής,
- η μέριμνα για την ασφάλεια του προσωπικού και των
φοιτητών,
- η υποβολή στη Συνέλευση του Τμήματος του ετήσιου
προγράμματος λειτουργίας της Κλινικής,
- η μέριμνα για την τήρηση του κανονισμού και του
ετησίου προγράμματος λειτουργίας της Κλινικής, καθώς
και για τη στελέχωση, την οικονομική διαχείριση των
εσόδων και την κατανομή των χώρων της Κλινικής,
- η εισήγηση στη Συνέλευση της Σχολής για: α) τον ορισμό υπολόγων αναλωσίμων υλικών, κινητού εξοπλισμού
και χώρων κλινικής, β) την προμήθεια του απαραίτητου
εξοπλισμού της Κλινικής και γ) τον ορισμό επιστημονικών υπευθύνων των Μονάδων της Κλινικής,
- η μέριμνα για την πιθανή διαπίστευση της Κλινικής,
διακρίβωση του εξοπλισμού και επικύρωση αναλυτικών
μεθόδων,
- η εκπόνηση του εσωτερικού κανονισμού λειτουργίας
της Κλινικής,
- η μέριμνα για την υποβολή προτάσεων και τη διεκπεραίωση ερευνητικών προγραμμάτων,
- η μέριμνα για την προστασία των δικαιωμάτων διανοητικής ιδιοκτησίας της Κλινικής, σύμφωνα με την
κείμενη νομοθεσία,
- η μέριμνα για την προστασία των δεδομένων προσωΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
πικού χαρακτήρα, σύμφωνα με την κείμενη νομοθεσία,
- η υποχρέωση εξασφάλισης σχετικών αδειών λειτουργίας της Κλινικής,
- η υποχρέωση εξασφάλισης σχετικών αδειών πριν απ’
την έναρξη ειδικών ερευνών σύμφωνα με την Εθνική και
Ευρωπαϊκή νομοθεσία, ενημερώνοντας ταυτόχρονα και
τις αρμόδιες ακαδημαϊκές μονάδες του Πανεπιστημίου
(Τμήμα και Σχολή),
- η μέριμνα σύνταξης αναλυτικού πρωτόκολλου παράδοσης-παραλαβής για τον επόμενο Διευθυντή,
- η υπογραφή κάθε εγγράφου που σχετίζεται με την
Κλινική και
- η εκπροσώπηση της Κλινικής στα αρμόδια όργανα
του Πανεπιστημίου,
- η μέριμνα για την εφαρμογή του εσωτερικού κανονισμού λειτουργίας του Αριστοτελείου Πανεπιστημίου
Θεσσαλονίκης, της κλινικής, του φορέα που είναι εγκατεστημένη η Κλινική και την τήρηση της σχετικής νομο-
θεσίας (Εθνικής και Ευρωπαϊκής) που αφορά την Κλινική,
- η μέριμνα υλοποίησης των αποφάσεων των συλλογικών οργάνων του νοσοκομείου στο οποίο λειτουργεί
η κλινική,
- η μέριμνα σύνταξης κριτηρίων επιλογής των υπευθύνων των ειδικών εργαστηριακών τμημάτων και μονάδων
που αφορούν την επιστημονική γνώση, τη μετεκπαίδευση, τη μακρόχρονη εμπειρία και τη δραστηριότητά τους
στο αντικείμενο με το οποίο ασχολείται το ειδικό εργαστηριακό τμήμα ή την οικεία μονάδα.
Άρθρο 6
Εγκατάσταση-Λειτουργία
Η Ε’ Χειρουργική Κλινική του Ιατρικού Τμήματος της
Σχολής Επιστημών Υγείας του Αριστοτελείου Πανεπιστημίου Θεσσαλονίκης (Α.Π.Θ) είναι εγκατεστημένη στο
Γ.Ν.Θ. «ΙΠΠΟΚΡΑΤΕΙΟ». Η εγκατάσταση της Κλινικής στον
χώρο αυτό έγινε μετά την υπό στοιχεία 5394/11 Ιουνίου
1986 απόφαση της Γενικής Συνέλευσης της Ιατρικής
Σχολής σε εφαρμογή της υπό στοιχεία Α33/οικ./4407/
5-3-1986 κοινής υπουργικής απόφασης (Β’ 142). Η αρχική
ονομασία της που αναφέρεται και στην ως άνω απόφαση
της Ιατρικής Σχολής ήταν Β2 Χειρουργική Προπαιδευτική Κλινική με δύναμη 30 κλινών. Αργότερα μετονομά-
σθηκε σε Ε’ Χειρουργική Κλινική και με την υπό στοιχεία
Ε.Σ. 203/30-9-2002 απόφαση περί Αναδιάρθρωσης Τομέων Ιατρικής Υπηρεσίας του Επιστημονικού Συμβουλίου
του έχει δύναμη είκοσι οκτώ (28) κλινών.
Ο Διευθυντής της Κλινικής έχει την ευθύνη για την
εν γένει λειτουργία αυτής, τη χρησιμοποίηση οργάνων
και υλικών και την παραμονή των εργαζομένων στους
χώρους που πραγματοποιούνται πειραματικές μελέτες.
Ο Διευθυντής ενημερώνεται και εγκρίνει τη διενέργεια
κάθε ερευνητικής πειραματικής εργασίας πριν από τη
διεξαγωγή της και καθορίζει την προτεραιότητα χρήσης
οργάνων και χώρων όταν δεν υπάρχει σχετική απόφαση. Η χρησιμοποίηση ειδικών οργάνων επιτρέπεται στο
προσωπικό της Κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη
χρησιμοποίησή τους στην κατάσταση που έχουν παραδοθεί. Με εισήγηση του Διευθυντή στα αρμόδια όργανα
της Σχολής είναι δυνατή η πρόσληψη εξειδικευμένων
επιστημόνων σε τομείς σχετικούς με τις διδακτικές, ερευνητικές και νοσηλευτικές δραστηριότητες της Κλινικής
με την κείμενη νομοθεσία.
Ο τίτλος, καθώς και τα στοιχεία του διευθυντή της κλινικής, αναγράφονται στους χώρους του νοσοκομείου όπου
είναι εγκατεστημένη και δραστηριοποιείται η Κλινική.
Άρθρο 7
Πόροι - Έσοδα
Τα έσοδα της Κλινικής προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής
του Α.Π.Θ. σύμφωνα με την κείμενη νομοθεσία.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας κλινικής και του Α.Π.Θ.
στ. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην κλινική.
Οι ανωτέρω διαδικασίες (εκτός γ) βρίσκονται υπό τον
έλεγχο του Ειδικού Λογαριασμού Έρευνας (ΕΛΚΕ) του
Α.Π.Θ., σύμφωνα με την κείμενη νομοθεσία.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία (έντυπα ή ηλεκτρονικά) και στοιχεία:
- Πρωτόκολλο εισερχόμενης - εξερχόμενης αλληλογραφίας.
- Βιβλίο βαθμολογίας φοιτητών.
- Βιβλίο περιουσιακών στοιχείων.
- Φάκελοι οικονομικών στοιχείων κάθε έτους.
- Κατάλογος επιστημονικών βιβλίων, περιοδικών και
οργάνων.
- Βιβλίο επιστημονικής δραστηριότητας και
- Βιβλίο μεταβολών προσωπικού.
Με απόφαση του διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
1. Ο τίτλος της Κλινικής είναι: «Ε’ Χειρουργική Κλινική»,
ο οποίος αναγράφεται σε κάθε έντυπό της.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο: «Ε’ ΧΕΙΡΟΥΡΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑ-
ΛΟΝΙΚΗΣ» και στον εσωτερικό κύκλο φέρει την κεφαλή
του Αριστοτέλη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί η Κλινική για τη ξενόγλωσση αλληλογραφία και τα έγγραφά της.
Άρθρο 10
Έναρξη ισχύος
Η ισχύς του κανονισμού αρχίζει από τη δημοσίευσή
του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2023
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ
Ι
Αριθμ. 41716
(2)
Μετονομασία της Νεφρολογικής Κλινικής σε Α’
Νεφρολογική Κλινική του Τομέα Παθολογίας του
Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλο-
νίκης και έγκριση του εσωτερικού κανονισμού
λειτουργίας της.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τα άρθρα 46-62 του ν. 4957/2022 (Α’ 141) και ιδίως
της παρ. 2 του άρθρου 54 αυτού.
2. Την υπό στοιχεία 119929/Ζ1/30-9-2022 εγκύκλιο του
Υπουργείου Παιδείας και Θρησκευμάτων.
3. Το άρθρο 115 του ν. 4692/2020 «Αναβάθμιση του
Σχολείου και άλλες διατάξεις» (Α’ 111).
4. Τις διατάξεις των άρθρων 75-78 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Τις διατάξεις του άρθρου 192 του ν. 4823/2021 «Αναβάθμιση του σχολείου, ενδυνάμωση των εκπαιδευτικών
και άλλες διατάξεις» (Α’ 136).
6. Το π.δ. 192/2002 «Ίδρυση Νεφρολογικής Κλινικής στο
Τμήμα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και καθορισμός
του εσωτερικού της κανονισμού» (Α’ 176).
7. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου Πανε-
πιστημίου Θεσσαλονίκης και κατανομή των εργαστηρίων,
κλινικών και μουσείων στους Τομείς, κατόπιν συγχωνεύσεως» (Β’ 2786, διόρθωση σφάλματος Β’2984 και Β’ 3834).
8. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
8.1. Την ανασυγκρότηση της Επιτροπής για την ίδρυση
και λειτουργία Εργαστηρίων, Μουσείων και Κλινικών στο
Α.Π.Θ. (υπ’ αρ. 3087/1-12-2021 συνεδρίαση) και
8.2. Την έγκριση της εισήγησης της Επιτροπής για τη
θέσπιση βασικών αρχών για την ίδρυση, δομή, οργάνωση και λειτουργία εργαστηρίων στο Α.Π.Θ. (υπ΄αρ. 2913/
23-7-2015 συνεδρίαση).
9. Την έκθεση σκοπιμότητας για τη μετονομασία της
Νεφρολογικής Κλινικής σε Α’ Νεφρολογική Κλινική του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης και έγκριση του εσωτερικού κανονισμού
λειτουργίας της.
10. Τη σύμφωνη γνώμη της Γενικής Συνέλευσης του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης (υπ΄αρ.  11/11-5-2022 συνεδρίαση).
11. Την ομόφωνη απόφαση της Συνέλευσης του Τμήματος Ιατρικής της Σχολής Επιστημών Υγείας του Αρι-
στοτελείου Πανεπιστημίου Θεσσαλονίκης υπ’ αρ.  33/
31-5-2022 συνεδρίαση).
12. Τη θετική εισήγηση της Επιτροπής Ίδρυσης και Λειτουργίας Εργαστηρίων, Μουσείων και Κλινικών του ΑΠΘ
(υπ’ αρ. 27/29-11-2022 συνεδρίαση) για τη μετονομασία
της Νεφρολογικής Κλινικής σε Α’ Νεφρολογική Κλινική
του Τομέα Παθολογίας του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου
Θεσσαλονίκης και έγκριση του εσωτερικού κανονισμού
λειτουργίας της.
13. Τη θετική εισήγηση του Πρύτανη του Αριστοτελείου Πανεπιστημίου Θεσσαλονίκης για τη μετονομασία της
Νεφρολογικής Κλινικής σε Α’ Νεφρολογική Κλινική του
Τομέα Παθολογίας του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης και έγκριση του εσωτερικού κανονισμού
λειτουργίας της.
14. Το υπ’ αρ. 77044/14-6-2022 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Α’ Νεφρολογικής Κλινικής δεν προκαλείται δαπάνη σε βάρος του Τακτικού Προϋπολογισμού
ή του Προγράμματος Δημοσίων Επενδύσεων του Αριστοτελείου Πανεπιστημίου Θεσσαλονίκης,  αποφασίζει:
Τη μετονομασία της Νεφρολογικής Κλινικής σε Α’ Νεφρολογική Κλινική του Τομέα Παθολογίας του Τμήματος
Ιατρικής, της Σχολής Επιστημών Υγείας του Αριστοτελείου Πανεπιστημίου Θεσσαλονίκης και έγκριση του
εσωτερικού κανονισμού λειτουργίας της, ως ακολούθως:
Άρθρο 1
Ιστορικό-Γνωστικά αντικείμενα
Η Νεφρολογική Κλινική ιδρύθηκε με το π.δ. 192/2002
(Α’ 176) και εντάχθηκε στον Τομέα Παθολογίας του Τμήματος Ιατρικής της Σχολής Επιστημών Υγείας του Αριστο-
τελείου Πανεπιστημίου Θεσσαλονίκης και εξυπηρετεί τις
εκπαιδευτικές, ερευνητικές και κλινικές και νοσηλευτικές
ανάγκες στα γνωστικά αντικείμενα της ειδικότητας της
Νεφρολογίας (Β’ 2271/2019).
Εντός της Κλινικής και υπό την ενιαία Διεύθυνση λειτουργούν τα ακόλουθα ειδικά Τμήματα, Μονάδες και
ειδικά Εργαστήρια:
1. Νεφρολογική Κλινική με νοσηλευτικές κλίνες με επιμέρους τμήματα ως ακολούθως:
1.1 Κλινική Νεφρολογία.
1.2 Επιπλοκές εξωνεφρικής κάθαρσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
1.3 Αρτηριακή Υπέρταση.
1.4 Μεταμόσχευση Νεφρού.
2. Ειδικές Μονάδες-Τμήματα.
2.1 Μονάδα Τεχνητού Νεφρού.
2.2 Μονάδα Περιτοναϊκής Κάθαρσης.
2.3 Μονάδα Θεραπευτικής Πλασμαφαίρεσης και Αιμοπροσρόφησης.
2.4 Τμήμα επεμβατικής Νεφρολογίας.
2.5 Τμήμα Υπέρτασης.
2.6 Τμήμα Ανοσονεφρολογίας.
2.7 Τμήμα Κλινικών Μελετών και ερευνητικών πρωτοκόλλων.
2.8 Μονάδα Μελέτης των Νεφρικών Νοσημάτων με
ομώνυμο Εργαστήριο.
3. Μονάδες Πρωτοβάθμιας Φροντίδας-Εξωτερικά Ιατρεία.
3.1 Νεφρολογικό Ιατρείο.
3.1 α Χρόνιας Νεφρικής Νόσου.
3.1 β Υπερτασικής και Διαβητικής Νεφροπάθειας.
3.1 γ Σπειραματικών νοσημάτων.
3.1 δ Συστηματικών αυτοάνοσων νοσημάτων.
3.1 ε Κληρονομικών νεφροπαθειών.
3.1 στ Προμεταμοσχευτικού ελέγχου.
3.1 ζ Ληπτών νεφρικού μοσχεύματος.
3.1 στ Δοτών νεφρού.
Άρθρο 2
Εσωτερικός Κανονισμός
Ο Εσωτερικός Κανονισμός Λειτουργίας της Κλινικής
καθορίζεται με τα επόμενα άρθρα:
Άρθρο 3
Αποστολή-Σκοπός-Τομείς Δραστηριότητας
Η Α’ Νεφρολογική Κλινική με τις ειδικές Μονάδες της
έχει ως αποστολή:
α. Την κάλυψη των διδακτικών και ερευνητικών αναγκών του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης
καθώς και των άλλων Σχολών και Τμημάτων του Α.Π.Θ.
σε προπτυχιακό και μεταπτυχιακό επίπεδο σε θέματα
που εμπίπτουν στα αντικείμενα δραστηριότητας της
Κλινικής, όπως αυτά προσδιορίζονται στο άρθρο 1 του
Εσωτερικού Κανονισμού λειτουργίας της Κλινικής.
β. Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η Κλινική
και οι Μονάδες της.
γ. Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ. Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
ε. Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη των γνωστικών
αντικειμένων της Νεφρολογίας και την αναζήτηση νέων
τεχνικών και θεραπευτικών μεθόδων.
στ. Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ. Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικώς δραστηριοτήτων συναφών
με τα επιστημονικά αντικείμενα της κλινικής.
η. Την οργάνωση Σεμιναρίων, Συμποσίων, Συνεδρίων,
Διαλέξεων με σκοπό την ενημέρωση του ιατρικού και
λοιπού προσωπικού της κλινικής, των υπολοίπων κλινικών του Νοσοκομείου αλλά και άλλων νοσηλευτικών
ιδρυμάτων.
Το έργο της Α’ Νεφρολογικής Κλινικής με τις ειδικές
Μονάδες της διακρίνεται σε εκπαιδευτικό, ερευνητικό
και κλινικό.
Το εκπαιδευτικό έργο περιλαμβάνει:
α. Την εκπαίδευση των φοιτητών του Τμήματος Ιατρικής του Α.Π.Θ. Η Εκπαίδευσή τους επιτελείται από το
διδακτικό και ερευνητικό προσωπικό της Κλινικής και
είναι θεωρητική και πρακτική, σύμφωνα με το πρόγραμμα σπουδών.
β. Την εκπαίδευση ειδικευόμενων ιατρών για την απόκτηση της ειδικότητας Νεφρολογίας ή την εξειδίκευση σ’
αυτή. Διακρίνεται σε πρακτική και θεωρητική. Η πρακτική αποσκοπεί στην απόκτηση κλινικής εμπειρίας στη δι-
αγνωστική και θεραπευτική αντιμετώπιση των ασθενών
με νοσήματα που εμπίπτουν στα γνωστικά αντικείμενα
της Νεφρολογίας. Η θεωρητική εκπαίδευση περιλαμβάνει κλινικά και θεωρητικά μαθήματα, διαλέξεις από τα
μέλη Δ.Ε.Π. και προσκεκλημένους ομιλητές, συζητήσεις
ενδιαφερουσών περιπτώσεων, κλινικοπαθολογοανατομικές συζητήσεις, βιβλιογραφική ενημέρωση, διδακτικές
επισκέψεις από το Διευθυντή και τα μέλη Δ.Ε.Π. της Κλινικής και εκπαιδευτικά Συνέδρια, Στρογγυλές τράπεζες,
Σεμινάρια και Ημερίδες.
γ. Την εκπαίδευση ιατρών ή άλλων επιστημόνων στα
πλαίσια της εκπόνησης Διπλωματικών εργασιών, Διδακτορικών Διατριβών ή άλλων επιστημονικών εργασιών,
μετά από απόφαση του Τμήματος Ιατρικής.
δ. Την εκπαίδευση ειδικευόμενων ιατρών άλλων ειδικοτήτων στη Νεφρολογία στα πλαίσια της Συνεχιζόμενης
Ιατρικής Εκπαίδευσης.
ε. Την εκπαίδευση ειδικών ιατρών, Νεφρολόγων και άλλων ειδικοτήτων στα πλαίσια ειδικά γνωστικά αντικείμε-
να της Νεφρολογίας όπως περιγράφονται στο άρθρο 1.
στ. Την εκπαίδευση του νοσηλευτικού προσωπικού
του Νοσοκομείου και άλλων Νοσοκομείων και των φοιτητών Νοσηλευτικών Τμημάτων Α.Ε.Ι. σε συνεργασία με
το νοσηλευτικό προσωπικό της κλινικής και τις αντίστοιχες Νοσηλευτικές Σχολές.
Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από
τα μέλη Δ.Ε.Π της οικείας Κλινικής αυτοτελώς ή σε συνεργασία με άλλα μέλη Δ.Ε.Π. ή ερευνητές καθώς και
πρωτοτύπων Διπλωματικών εργασιών και Διδακτορικών
Διατριβών. Αποτελεί πρωταρχικό μέλημα της Κλινικής,
γίνεται υπό την επίβλεψη του διευθυντή και με σκοπό
την αποτελεσματικότερη αντιμετώπιση των διαφόρων
νοσημάτων της Νεφρολογίας και των γνωστικών αντικειμένων της, και με τελικό στόχο τη βελτίωση της πα-
ρεχόμενης περίθαλψης στους ασθενείς.
Το κλινικό έργο περιλαμβάνει την κλινική διάγνωση,
την παρακλινική διερεύνηση, τη θεραπευτική αντιμεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
τώπιση και τη συνολική φροντίδα των ασθενών που
νοσηλεύονται στην οικεία Κλινική και στις Μονάδες της
ή παρακολουθούνται στα Εξωτερικά Ιατρεία. Τα μέλη
Δ.Ε.Π. και οι λοιποί ιατροί της Κλινικής συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας ή παραγγελία για ερ-
γαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο Διευθυντής της Κλινικής,
συζητούνται διαγνωστικά και θεραπευτικά προβλήματα
ενδιαφερουσών περιπτώσεων.
Άρθρο 4
Προσωπικό
Η Α’ Νεφρολογική Κλινική του Τομέα Παθολογίας του
Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης με απόφαση του Τμήματος στελεχώνεται από:
1. Καθηγήτριες/Καθηγητές και Λέκτορες του Τμήματος
Ιατρικής που το γνωστικό τους αντικείμενο συμπίπτει με
τα γνωστικά αντικείμενα της Κλινικής, όπως αυτά προσδιορίζονται στο άρθρο 1 του παρόντος Κανονισμού.
2. Μέλη Εργαστηριακού Διδακτικού Προσωπικού
(Ε.ΔΙ.Π.) και του Ειδικού Τεχνικού Εργαστηριακού Προσωπικού (Ε.Τ.Ε.Π.) και μέλη Ειδικού Εκπαιδευτικού Προ-
σωπικού (Ε.Ε..Π), που το γνωστικό τους αντικείμενο συμπίπτει με τα γνωστικά αντικείμενα της Κλινικής.
3. Επισκέπτες καθηγητές που ανήκουν σε άλλα Α.Ε.Ι.
της ημεδαπής ή αλλοδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα Α.Ε.Ι
ή ερευνητικά κέντρα και συνεργάζονται κατά περίπτωση
με την Κλινική.
5. Ακαδημαϊκούς Υποτρόφους, Ακαδημαϊκούς βοηθούς, Εντεταλμένους Διδασκαλίας, Επιστημονικούς Συ-
νεργάτες, Μεταδιδακτορικούς ερευνητές, Διδάκτορες,
υποψήφιους Διδάκτορες και Μεταπτυχιακούς φοιτητές
που συμμετέχουν στην εκτέλεση έργων και προσφορά
υπηρεσιών της Κλινικής σύμφωνα με τις κείμενες διατάξεις.
6. Ιατρούς του ΕΣΥ σύμφωνα με τις κείμενες διατάξεις.
7. Κλινικούς, ερευνητικούς ακαδημαϊκούς βοηθούς.
8. Νοσηλευτικό προσωπικό σύμφωνα με την κείμενη
νομοθεσία.
Τέλος, προκειμένου να καλυφθούν πρόσθετες ανάγκες, η Κλινική μπορεί να προβαίνει σε πλήρη ή μερική
απασχόληση πρόσθετου ερευνητικού, επιστημονικού,
διοικητικού, τεχνικού και λοιπό προσωπικό με σύμβαση
έργου ή εργασίας ορισμένου χρόνου, σύμφωνα με τις
κείμενες διατάξεις.
Άρθρο 5
Διοίκηση-Αρμοδιότητες Διευθυντή
Ο Διευθυντής της Κλινικής εκλέγεται με τριετή θητεία
από τα μέλη της Κλινικής αν είναι αυτοδύναμη ή την ακαδημαϊκή μονάδα στην οποία ανήκει η κλινική, σύμφωνα
με την κείμενη νομοθεσία. Το γνωστικό αντικείμενο του
Διευθυντή συμπίπτει με το γνωστικό αντικείμενο της
Κλινικής. Ο Διευθυντής ανήκει στις βαθμίδες του καθηγητή πρώτης βαθμίδας και του αναπληρωτή καθηγητή,
σύμφωνα με τη κείμενη νομοθεσία. Ο Διευθυντής αναπληρώνεται σε περίπτωση απουσίας ή κωλύματος από
το αρχαιότερο μέλος ΔΕΠ, στη βαθμίδα του καθηγητή,
ή του αναπληρωτή καθηγητή. Σε περίπτωση απώλειας
του Διευθυντή και εφόσον στην Κλινική δεν υπηρετούν
μέλη Δ.Ε.Π. στη βαθμίδα του καθηγητή ή αναπληρωτή
καθηγητή η Σύγκλητος δύναται να ορίσει ως διευθυντή
κατ’ εξαίρεση Επίκουρο Καθηγητή που υπηρετεί στην
πανεπιστημιακή Κλινική, έως την ημερομηνία διορισμού
μέλους Δ.Ε.Π. στη βαθμίδα του καθηγητή ή αναπληρωτή καθηγητή, σύμφωνα με τη κείμενη νομοθεσία. Είναι
δυνατή η εκλογή του ίδιου προσώπου ως Διευθυντή για
περισσότερες από μία θητείες. Η κατοχή θέσης Διευθυντή της πανεπιστημιακής κλινικής δεν είναι ασυμβίβαστη
με την κατοχή άλλου αξιώματος μονομελούς οργάνου
διοίκησης του Αριστοτελείου Πανεπιστημίου Θεσσαλονίκης ή τη συμμετοχή ως μέλους σε συλλογικά όργανα
του Πανεπιστημίου.
Ο Διευθυντής της Κλινικής ασκεί αρμοδιότητες όπως:
- ο συντονισμός του διδακτικού (προπτυχιακού - μεταπτυχιακού) και ερευνητικού έργου της Κλινικής,
- η μέριμνα για την ασφάλεια του προσωπικού και των
φοιτητών.
- η υποβολή στη Συνέλευση του Τμήματος του ετήσιου
προγράμματος λειτουργίας της Κλινικής,
- η μέριμνα για την τήρηση του κανονισμού και του
ετησίου προγράμματος λειτουργίας της Κλινικής, καθώς
και για τη στελέχωση, την οικονομική διαχείριση των
εσόδων και την κατανομή των χώρων της Κλινικής,
- η εισήγηση στη Συνέλευση της Σχολής για: α) τον
ορισμό υπολόγων αναλωσίμων υλικών, κινητού εξοπλισμού και χώρων της Κλινικής, β) την προμήθεια του
απαραίτητου εξοπλισμού της Κλινικής και γ) τον ορισμό
επιστημονικών υπευθύνων των Μονάδων της Κλινικής.
- η μέριμνα για την πιθανή διαπίστευση της Κλινικής,
διακρίβωση του εξοπλισμού και επικύρωση αναλυτικών
μεθόδων.
- η εκπόνηση του εσωτερικού κανονισμό λειτουργίας
της Κλινικής.
- η μέριμνα για την υποβολή προτάσεων και τη διεκπεραίωση ερευνητικών προγραμμάτων.
- η μέριμνα για την προστασία των δικαιωμάτων διανοητικής ιδιοκτησίας της Κλινικής, σύμφωνα με την
κείμενη νομοθεσία.
- η μέριμνα για την προστασία των δεδομένων προσωπικού χαρακτήρα, σύμφωνα με την κείμενη νομοθεσία.
- η υποχρέωση εξασφάλισης σχετικών αδειών λειτουργίας της Κλινικής.
- η υποχρέωση εξασφάλισης σχετικών αδειών πριν απ’
την έναρξη ειδικών ερευνών σύμφωνα με την Εθνική και
Ευρωπαϊκή νομοθεσία, ενημερώνοντας ταυτόχρονα και
τις αρμόδιες ακαδημαϊκές μονάδες του Πανεπιστημίου
(Τμήμα και Σχολή).
- η μέριμνα σύνταξης αναλυτικού πρωτόκολλου παράδοσης-παραλαβής για τον επόμενο Διευθυντή.
- η υπογραφή κάθε εγγράφου που σχετίζεται με την
Κλινική και
- η εκπροσώπηση της Κλινικής στα αρμόδια όργανα
του Πανεπιστημίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 483/02.02.2023
- η μέριμνα για την εφαρμογή του εσωτερικού κανονισμού λειτουργίας του Αριστοτελείου Πανεπιστημίου
Θεσσαλονίκης, της κλινικής, του φορέα που είναι εγκατεστημένη η Κλινική και την τήρηση της σχετικής νομο-
θεσίας (Εθνικής και Ευρωπαϊκής) που αφορά την Κλινική.
- η μέριμνα υλοποίησης των αποφάσεων των συλλογικών οργάνων του νοσοκομείου στο οποίο λειτουργεί
η κλινική.
- η μέριμνα σύνταξης κριτηρίων επιλογής των υπευθύνων των ειδικών εργαστηριακών τμημάτων και μονάδων
που αφορούν την επιστημονική γνώση, τη μετεκπαίδευση, τη μακρόχρονη εμπειρία και τη δραστηριότητά τους
στο αντικείμενο με το οποίο ασχολείται το ειδικό εργαστηριακό τμήμα ή την οικεία μονάδα.
Άρθρο 6
Εγκατάσταση - Λειτουργία
Η Α’ Νεφρολογική Κλινική του Α.Π.Θ. είναι εγκατεστημένη στο Γενικό Νοσοκομείο Θεσσαλονίκης «Ιπποκρά-
τειο» (Β’ 1950/2003). Στην Κλινική τηρούνται οι προβλεπόμενοι όροι λειτουργίας και υγιεινής, σύμφωνα με τα
προβλεπόμενα στην κείμενη νομοθεσία. Ο τίτλος, καθώς
και τα στοιχεία του Διευθυντή της Κλινικής, αναγράφονται στους χώρους του Νοσοκομείου όπου είναι εγκα-
τεστημένη και δραστηριοποιείται η Κλινική.
Ο Διευθυντής της Κλινικής έχει την ευθύνη για την εν
γένει λειτουργία της Κλινικής και των Μονάδων/Τμημάτων της, τη χρησιμοποίηση οργάνων και υλικών και την
παραμονή των εργαζομένων στους χώρους που πραγματοποιούνται πειραματικές μελέτες. Ο Διευθυντής
ενημερώνεται και εγκρίνει τη διενέργεια κάθε ερευνητικής πειραματικής εργασίας πριν από τη διεξαγωγή της
και καθορίζει την προτεραιότητα χρήσης οργάνων και
χώρων όταν δεν υπάρχει σχετική απόφαση. Η χρησιμοποίηση ειδικών οργάνων επιτρέπεται στο προσωπικό
της Κλινικής ή σε ερευνητές που έχουν ειδική επί των
οργάνων αυτών εκπαίδευση. Κινητά όργανα και σκεύη,
τα οποία παραδίδονται για τη διεξαγωγή ερευνητικής
πειραματικής εργασίας, επιστρέφονται μετά τη χρησιμοποίησή τους στην κατάσταση που έχουν παραδοθεί.
Στην Κλινική τηρούνται κανόνες ασφαλείας και υγιεινής
σύμφωνα με τα προβλεπόμενα στις κείμενες διατάξεις.
Με εισήγηση του Διευθυντή στα αρμόδια όργανα της
Σχολής είναι δυνατή η πρόσληψη ειδικών επιστημόνων
σε τομείς σχετικούς με τις διδακτικές, ερευνητικές και
νοσηλευτικές δραστηριότητες της Κλινικής σύμφωνα
με την κείμενη νομοθεσία.
Τα έσοδα της Κλινικής προέρχονται από:
Άρθρο 7
Πόροι-Έσοδα
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής
του Α.Π.Θ. σύμφωνα με τη κείμενη νομοθεσία.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τις κληρονομίες, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας Κλινικής και του Α.Π.Θ.
στ. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην Κλινική.
Οι ανωτέρω διαδικασίες (εκτός γ και ε) βρίσκονται υπό
τον έλεγχο του Ειδικού Λογαριασμού Έρευνας (ΕΛΚΕ) του
Α.Π.Θ., σύμφωνα με την κείμενη νομοθεσία.
Άρθρο 8
Τηρούμενα βιβλία
Για τις ανάγκες της Κλινικής τηρούνται τα ακόλουθα
βιβλία και στοιχεία:
1. Πρωτόκολλο εισερχόμενης - εξερχόμενης αλληλογραφίας.
2. Βιβλίο βαθμολογίας φοιτητών.
3. Βιβλίο περιουσιακών στοιχείων.
4. Φάκελοι οικονομικών στοιχείων κάθε έτους.
5. Κατάλογος επιστημονικών βιβλίων, περιοδικών και
οργάνων.
6. Βιβλίο επιστημονικής δραστηριότητας και
7. Βιβλίο μεταβολών προσωπικού.
Με απόφαση του Διευθυντή μπορεί ακόμη να τηρείται
και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις.
Άρθρο 9
Τίτλος-Σφραγίδα
1. Ο τίτλος της Κλινικής είναι: «Α’ ΝΕΦΡΟΛΟΓΙΚΗ ΚΛΙΝΙΚΗ», ο οποίος αναγράφεται σε κάθε έντυπό της.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο: «Α’ ΝΕΦΡΟΛΟΓΙΚΗ ΚΛΙΝΙΚΗ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ, ΤΜΗΜΑ ΙΑΤΡΙΚΗΣ» και
στον εσωτερικό κύκλο φέρει την κεφαλή του Αριστοτέλη.
3. Η Κλινική χρησιμοποιεί για τη ξενόγλωσση αλληλογραφία της ανάλογη στρογγυλή σφραγίδα που ανα-
γράφει στον εξωτερικό κύκλο: «FIRST DEPARTMENT OF
NEPHROLOGY, ARISTOTLE UNIVERSITY OF THESSALONIKI,
SCHOOL OF MEDICINE» και στον εσωτερικό κύκλο φέρει
την κεφαλή του Αριστοτέλη.
Άρθρο 10
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2023
Ο Πρύτανης
ΝΙΚΟΛΑΟΣ ΠΑΠΑΪΩΑΝΝΟΥ

[Source: 20230200483.pdf | Tokens: 35868]